
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΙΑΚΗΡΥΞΕΩΝ ΔΗΜΟΣΙΩΝ ΣΥΜΒΑΣΕΩΝ Αρ. Φύλλου 331 

3 Ιουλίου 2015 


ΔΙ ΑΚΗΡΥΞΕ ΙΣ 

(ΐ) 

ΝΟΜΟΣ ΧΑΛΚΙΔΙΚΗΣ 
ΔΗΜΟΣ ΣΙΘΩΝΙΑΣ 

Αριθμ. 10588 

Ο Δήμος Σιθωνίας Ν. Χαλκιδικής προκηρύσσει δη¬ 
μόσιο ανοιχτό διαγωνισμό για την επιλογή αναδόχου 
εκτέλεσης του έργου: «ΚΑΤΑΣΚΕΥΗ ΚΤΙΡΙΟΥ ΖΗΝΟ- 
ΖΗ Δ.Κ. ΑΓΙΟΥ ΝΙΚΟΛΑΟΥ», προϋπολογισμού μελέτης 
563.489,07€, που χρηματοδοτείται από ίδιους πόρους 
του Δήμου Σιθωνίας και συντίθεται από τις ακόλουθες 
κατηγορίες εργασιών: 

α) κατηγορία ΟΙΚΟΔΟΜΙΚΑ ΕΡΓΑ με προϋπολογισμό 
350.388,33 € (δαπάνη εργασιών, ΓΕ και ΟΕ και απρό¬ 
βλεπτα) και 

β) κατηγορία Η/Μ ΕΡΓΑ, με προϋπολογισμό 90.091,52 € 
(δαπάνη εργασιών, ΓΕ και ΟΕ και απρόβλεπτα). 

Για τη διακηρυχθείσα διαγωνιστική διαδικασία ισχύουν 
τα εξής: 

1. Ο διαγωνισμός θα διεξαχθεί στις 21 Ιουλίου 2015, 
ημέρα Τρίτη και ώρα 10:00 π.μ. (λήξη παράδοσης προ¬ 
σφορών) στο Δημοτικό Κατάστημα του Δήμου Σιθωνίας, 
Ταχ. Δ/νση: Νικήτη Χαλκιδικής - Τ.Κ. 630 88. 

Αν για οποιονδήποτε λόγο δεν διεξαχθεί η δημοπρα¬ 
σία την προαναφερθείσα ημερομηνία ή αν διεξαχθεί μεν 
αλλά δεν κατατεθεί καμία προσφορά, θα διενεργηθεί 
σε νέα ημερομηνία που θα καθορίσει με πράξη της η 
Προϊσταμένη Αρχή και η οποία θα γνωστοποιηθεί με 
τηλεομοιοτυπία, πέντε (5) τουλάχιστον εργάσιμες ημέ¬ 
ρες πριν τη νέα ημερομηνία σε όσους έλαβαν τεύχη 
διαγωνισμού και την ίδια ώρα (10:00 π.μ.) 

Η ίδια διαδικασία μπορεί να επαναληφθεί και δεύτερη 
φορά με τους ίδιους όρους και προϋποθέσεις. 

2. Στο διαγωνισμό δικαιούνται να συμμετάσχουν: 

2.1 Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επι¬ 
χειρήσεων (Μ.Ε.ΕΠ.) που τηρείται στη Γ.Γ.Δ.Ε. του Υ.ΠΟ. 
ΜΕ.ΔΙ., εφόσον ανήκουν στις επόμενες τάξεις για έργα 
κατηγορίας: 


ΚΑΤΗΓΟΡΙΕΣ 

ΕΡΓΟΥ 

ΠΡΟΫΠΟΛΟΓΙΣ¬ 
ΜΟΣ ΚΑΤΗΓΟ¬ 
ΡΙΑΣ ΜΕΛΕΤΗΣ 
ΣΕ ΕΥΡΩ 

ΚΑΛΟΥΜΕΝΕΣ ΤΑΞΕΙΣ 



ΓΕΝΙΚΑ 

Με έδρα ή 
Δηλωμένο 
Νομό τη 
Χαλκιδική 

ΟΙΚΟΔΟΜΙΚΑ 

350.388,33 

1η τάξη 
και άνω 

1η τάξη και 
άνω 


και για έργα κατηγορίας Η/Μ, τάξης Α2 και άνω 
(Ν. 3669/2008 Άρθρο 16 παρ. 9). 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), στα οποία τηρούνται επίσημοι 
κατάλογοι αναγνωρισμένων εργοληπτών, εφόσον είναι 
εγγεγραμμένες στους καταλόγους αυτούς και σε τάξη 
και κατηγορία αντίστοιχη με τις καλούμενες του Ελλη¬ 
νικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων ερ¬ 
γοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

2.2 Κοινοπραξίες Εργ. Επ. των παραπάνω περιπτώσεων 
α, β, και γ σε οποιονδήποτε συνδυασμό μεταξύ τους, 
άρθρου 16 παρ. 7 του Ν. 3669/2008 (ΚΔΕ) (Κοινοπραξία 
στην ίδια κατηγορία) και υπό τον όρο ότι κάθε Εργο¬ 
ληπτική Επιχείρηση θα συμμετέχει στο κοινοπρακτικό 
σχήμα με ποσοστό όχι μικρότερο του 25% της καλού¬ 
μενης κατηγορίας. 

2.3 Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
Ν. 3669/2008 (ΚΔΕ). Το ποσοστό συμμετοχής της κάθε 
επιχείρησης στο κοινοπρακτικό σχήμα προκύπτει από 
τον προϋπολογισμό της κατηγορίας για την οποία αυτή 
συμμετέχει και δεν είναι απαραίτητο να αναγράφεται. 

Κατηγορία εργασιών με ποσοστό κάτω του 10% του 
προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 


ΚΑΤΗΓΟΡΙΕΣ 

ΕΡΓΟΥ 

ΠΡΟΫΠΟΛΟ¬ 
ΓΙΣΜΟΣ ΚΑΤΗ¬ 
ΓΟΡΙΑΣ ΜΕΛΕ¬ 
ΤΗΣ ΣΕ ΕΥΡΩ 

ΚΑΛΟΥΜΕΝΕΣ ΤΑΞΕΙΣ 



ΓΕΝΙΚΑ 

Με έδρα ή 
Δηλωμένο 
Νομό τη 
Χαλκιδική 

ΟΙΚΟΔΟΜΙΚΑ 

350.388,33 

1ης τάξης 
και άνω 

1ης τάξης 
και άνω 

Η/Μ 

90.091,52 

Α2 τάξης 
και άνω 

Α2 τάξης 
και άνω 


2.4 Κοινοπραξίες εργοληπτικών επιχειρήσεων εγγε¬ 
γραμμένων στις επόμενες τάξεις του Μ.Ε.Ε.Π. για έργα 
κατηγορίας 


ΚΑΤΗΓΟ¬ 

ΡΙΕΣ 

ΕΡΓΟΥ 

ΠΡΟΫΠ/ 
ΣΜΟΣ ΚΑ¬ 
ΤΗΓΟΡΙΑΣ 
ΜΕΛΕΤΗΣ 

ΣΕ ευρώ 

ΚΑΛΟΥΜΕΝΕΣ ΤΑΞΕΙΣ 



ΑΝΑ¬ 

ΒΑΘΜΙΣ¬ 

ΜΕΝΕΣ 

ΓΕΝΙΚΑ 

Με έδρα ή 
Δηλωμένο 
Νομό τη 
Χαλκιδική 

ΟΙΚΟΔΟ¬ 

ΜΙΚΑ 

350.388,33 

Α2+Α2 

1ης τάξης 
και άνω 

1ης τάξης 
και άνω 

Η/Μ ΕΡΓΑ 

90.091,52 

Α1+Α1 

Α2 τάξης 
και άνω 

Α2 τάξης 
και άνω 


με τις προϋποθέσεις της παρ. 10 του άρθρου 16 του 
Ν. 3669/2008 (ΚΔΕ) (αναβάθμιση ορίου λόγω κοινοπρα¬ 
ξίας). 

2.5 Κάθε εργοληπτική επιχείρηση συμμετέχει είτε 
μεμονωμένα είτε ως μέλος ενός κοινοπρακτικού σχή¬ 
ματος. Γίνονται επίσης δεκτές και μεμονωμένες εργο¬ 
ληπτικές επιχειρήσεις ή κοινοπραξίες εργοληπτικών 
επιχειρήσεων κατ’ εφαρμογή της παρ. 9 του άρθρου 16 
του Ν. 3669/2008 («κύρια κατηγορία»). Κατά τα λοιπά 
εφαρμόζονται οι ισχύουσες διατάξεις για τη συμμετοχή 
εργοληπτικών επιχειρήσεων σε διαγωνισμούς για την 
κατασκευή Δημοσίων Έργων. 

3. Για τη συμμετοχή στο διαγωνισμό απαιτείται η κα¬ 
τάθεση εγγυητικής επιστολής ύψους 8.809,60 ευρώ και 
ισχύ τουλάχιστον έξι (6) μηνών + 30 ημερολογιακών 
ημερών, μετά την ημέρα διεξαγωγής του διαγωνισμού. 
Ο χρόνος ισχύος των προσφορών είναι έξι (6) ημε¬ 
ρολογιακοί μήνες από την ημερομηνία υποβολής των 
προσφορών. 

4. Η διαγωνιστική διαδικασία περιλαμβάνει την υποβο¬ 
λή προσφορών με επιμέρους ποσοστά έκπτωσης, σύμ¬ 
φωνα με τις προβλέψεις του άρθρου 6 του Ν. 3669/2008. 

5. Δεν επιτρέπεται η υποβολή εναλλακτικών προσφορών. 

6. Κριτήριο της ανάθεσης θα είναι η προσφορά με 
την χαμηλότερη τιμή. 

7. Η συνολική προθεσμία εκτέλεσης του έργου ορίζε¬ 
ται σε δεκαοκτώ (18) μήνες και αρχίζει από την ημέρα 
υπογραφής της σύμβασης. 


8. Γ ια την εκτέλεση του έργου έχει προβλεφθεί σχε¬ 
τικός κωδικός στον προϋπολογισμό εξόδων του Δήμου 
Σιθωνίας (Κ.Α. 02.15.7311.0006). Η εγγεγραμμένη πίστωση 
έτους 2015 ανέρχεται σε τριάντα πέντε χιλιάδες ευρώ 
(35.000,00€). 

9. Ο καθορισμός των όρων του διαγωνισμού έγινε 
με την υπ’ αριθμ. 106/2015 απόφαση της Πρόίσταμένης 
Αρχής. 

10. Το αποτέλεσμα της δημοπρασίας θα εγκριθεί από 
την Οικονομική Επιτροπή του Δήμου Σιθωνίας. 

Οι ενδιαφερόμενοι μπορούν να παραλάβουν τα συμ¬ 
βατικά τεύχη του διαγωνισμού (Διακήρυξη, Ειδική Συγ¬ 
γραφή Υποχρεώσεων,Έντυπο Οικονομικής Προσφοράς, 
κλπ), τις εργάσιμες ημέρες και ώρες 08:00 πμ-15:00 μμ, 
μέχρι την Πέμπτη 16/07/2015. 

Σχετικές πληροφορίες παρέχονται από την Δ/νση 
Τεχνικών Υπηρεσιών του Δήμου Σιθωνίας, που επιμε¬ 
λείται της διαγωνιστικής διαδικασίας. (Αρμόδιος υπάλ¬ 
ληλος: Αρίστος Γ. Παπαζαχαρίας, Τηλ. 23753/50122, Ραχ: 
23750/23244, Ε-ιτιαίΙ: άίπιθ55ίΙΐΊοηί35@ς)ηη3ίΙ.οοπι). 

Νικήτη, 29 Ιουνίου 2015 

Ο Δήμαρχος 
ΙΩΑΝΝΗΣ ΤΖΙΤΖΙΟΣ 

-♦- 

( 2 ) 

ΓΕΩΠΟΝΙΚΟ ΠΑΝΕΠΙΣΤΗΜΙΟ ΑΘΗΝΩΝ 
ΕΙΔΙΚΟΣ ΛΟΓΑΡΙΑΣΜΟΣ ΚΟΝΔΥΛΙΩΝ ΕΡΕΥΝΑΣ 

Αριθμ. 13585 

Ο Ειδικός ΛογαριασμόςΈρευνας του Γεωπονικού Πα¬ 
νεπιστημίου Αθηνών προκηρύσσει Ηλεκτρονικό Δημόσιο 
Ανοιχτό Τακτικό Διαγωνισμό με κριτήριο κατακύρωσης 
την χαμηλότερη τιμή στο σύνολο των ειδών ή είτε σε 
ένα ή περισσότερα είδη. Ο διαγωνισμός πραγματοποι¬ 
είται στο πλαίσιο της πράξης με τίτλο «Βιολογική ολι¬ 
στική προσέγγιση της Δυναμικής Μορφής Επιβίωσης 
Παθογόνων Βακτηριακών Σχηματισμών - ΒΙΟΥΜΕΝΙΑ», 
Υποέργο [2] «Προμήθεια Αναλωσίμων» με ΜΙ8 380229 
και Επιστ. Υπεύθυνο τον Γ. I. Νυχά, Καθηγητή ΓΠΑ. 

Η πράξη υλοποιείται στο πλαίσιο του Επιχειρησια¬ 
κού Προγράμματος «Εκπαίδευση και Δια Βίου Μάθηση» 
ΕΣΠΑ (2007-2013) και συγχρηματοδοτείται από την Ευ¬ 
ρωπαϊκή Ένωση (Ευρωπαϊκό Κοινωνικό Ταμείο - ΕΚΤ) 
και από εθνικούς πόρους. 

ΠροϋπολογισμόςύΕως του ποσού των Εκατό Χιλιάδων 
ευρώ #100.000,00#€ συμπεριλαμβανομένου Φ.Π.Α. Προϋ¬ 
πολογισμός χωρίς Φ.Π.Α: #81.300,81#€. 

Ο διαγωνισμός θα πραγματοποιηθεί με χρήση της 
πλατφόρμας του Εθνικού Συστήματος Ηλεκτρονικών 
Δημοσίων Συμβάσεων (ΕΣΗΔΗΣ) μέσω της διαδικτυ- 
ακής πύλης νννννν.ρΓοπιίΙίίθυε^ον.ςΓ του συστήματος. 
Οι προσφορές υποβάλλονται από τους οικονομικούς 
φορείς ηλεκτρονικά, μέσω της διαδικτυακής πύλης 
νννννν.ρΐΌπιίΙΙίθυε.ρον.ςιΐ', του Ε.Σ.Η.ΔΗ.Σ. μέχρι την κατα¬ 
ληκτική ημερομηνία και ώρα που ορίζεται παρακάτω, 
σε ηλεκτρονικό φάκελο, σύμφωνα με τα αναφερόμενα 
στο Ν. 4155/2013 (ΦΕΚ/Α729-5-2013), στο άρθρο 11 της 
Υ.Α. Π1/2390/2013 (ΦΕΚ/Β72677/21 -10-2013) «Τεχνικές 
λεπτομέρειες και διαδικασίες λειτουργίας του Εθνι¬ 
κού Συστήματος Ηλεκτρονικών Δημοσίων Συμβάσεων 
(Ε.Σ.Η.ΔΗ.Σ.)», και στο Π.δ. 60/2007. 

1. Αναθέτουσα αρχή: Ειδικός Λογαριασμός Κονδυλίων 
Έρευνας Γ εωπονικού Πανεπιστημίου Αθηνών (ΕΛΚΕ ΓΠΑ). 

2. Τόπος Παράδοσης Προμήθειας: Η παράδοση των 
ειδών θα γίνει με έξοδα και ευθύνη του προμηθευτή 
στις εγκαταστάσεις του: 

- Εργαστηρίου Μικροβιολογίας και Βιοτεχνολογίας 
Τροφίμων, Γεωπονικό Πανεπιστήμιο Αθηνών, Ιερά οδός 
75, Αθήνα 11855 

- Εργαστηρίου Ποιοτικού Ελέγχου και Υγιεινής Τροφί¬ 
μων και Ποτών, Γεωπονικό Πανεπιστήμιο Αθηνών, Ιερά 
οδός 75, Αθήνα 11855 

- Εργαστηρίου Γ ενικής και Γ εωργικής Μικροβιολογίας, 
Γ εωπονικό Πανεπιστήμιο Αθηνών, Ιερά οδός 75, Αθήνα 
11855 

- Τομέα Γενετικής και Βιοτεχνολογίας, Εθνικό και Κα- 
ποδιστριακό Παν/μιο Αθηνών, Τμήμα Βιολογίας, Πανεπι- 
στημιούπολη, Ιλίσια, Αθήνα 15701 

- Εργαστηρίου Υγιεινής και Μικροβιολογίας Τροφίμων, 
Αριστοτέλειο Πανεπιστήμιο Θεσσαλονίκης, Γεωπονική 
Σχολή, Τομέας Επιστήμης και Τεχνολογίας Τροφίμων, 
Θεσσαλονίκη 54124 και συγκεκριμένα στους χώρους 
που θα του υποδειχθούν. Ο ανάδοχος υποχρεούται να 
παραδώσει τα υπό προμήθεια είδη μέσα στα χρονικά 
όρια και με τον τρόπο που ορίζει η σύμβαση. 

3. Οι προσφέροντες είναι δυνατόν να καταθέσουν 
προσφορές είτε στο σύνολο των ειδών ή είτε σε ένα ή 
περισσότερα είδη. 

4. Περιγραφή - Αντικείμενο του διαγωνισμού: Αντι¬ 
κείμενο της παρούσας προκήρυξης είναι η ανάδειξη 
αναδόχου για την «Προμήθεια Αναλωσίμων». 

5. Κωδικολόγιο Ειδών (ΘΡν): 24327000-2, 24950000-8, 
33696300-8, 33696500-0, 33696600-1. 

6. Κριτήριο ανάθεσης: η χαμηλότερη τιμή ανά είδος 
στο σύνολο των ειδών ή είτε σε ένα ή περισσότερα είδη 

7. Δικαίωμα συμμετοχής στο Διαγωνισμό έχουν φυσικά 
ή νομικά πρόσωπα ή Ενώσεις φυσικών ή/και νομικών 
προσώπων, Συνεταιρισμοί, που είναι εγκατεστημένα στα 
κράτη - μέλη της Ευρωπαϊκής Ένωσης (Ε.Ε.) ή είναι 
εγκατεστημένα στα κράτη - μέλη της Συμφωνίας για 
τον Ευρωπαϊκό Οικονομικό Χώρο (ΕΟΧ) ή είναι εγκα¬ 
τεστημένα στα κράτη - μέλη που έχουν υπογράψει τη 
Συμφωνία περί Δημοσίων Συμβάσεων (Σ.Δ.Σ.) του Πα¬ 
γκοσμίου Οργανισμού Εμπορίου, η οποία κυρώθηκε από 
την Ελλάδα με το Ν. 2513/1997 (ΦΕΚ Α' 139) υπό τον 
όρο ότι η σύμβαση καλύπτεται από την Σ.Δ.Σ. - ή είναι 
εγκατεστημένα σε τρίτες χώρες που έχουν συνάψει 
ευρωπαϊκές συμφωνίες με την Ε.Ε. ή έχουν συσταθεί με 
τη νομοθεσία κράτους - μέλους της Ε.Ε. ή του ΕΟΧ ή του 
κράτους - μέλους που έχει υπογράψει τη Σ.Δ.Σ. ή της 
τρίτης χώρας που έχει συνάψει ευρωπαϊκή συμφωνία 
με την Ε.Ε. και έχουν την κεντρική τους διοίκηση ή την 
κύρια εγκατάστασή του ή την έδρα τους στο εσωτε¬ 
ρικό μιας εκ των ανωτέρω χωρών τα οποία πληρούν 
τους όρους και τις προϋποθέσεις που αναφέρονται στη 
διακήρυξη. Οι ενώσεις προσώπων δεν υποχρεώνονται 
να λαμβάνουν ορισμένη νομική μορφή προκειμένου να 
υποβάλουν την προσφορά. Πάντως, η επιλεγείσα ένωση 
δύναται να υποχρεωθεί να πράξει τούτο, εάν κατακυ¬ 
ρωθεί σε αυτήν η σύμβαση, εφόσον η λήψη ορισμένης 
νομικής μορφής είναι αναγκαία για την ικανοποίηση 
εκτέλεσης της σύμβασης. 

Για την συμμετοχή στο διαγωνισμό οι ενδιαφερόμενοι 
οικονομικοί φορείς απαιτείται να διαθέτουν ψηφιακή 
υπογραφή, χορηγούμενη από πιστοποιημένη αρχή πα¬ 
ροχής ψηφιακής υπογραφής και να εγγραφούν στο 


ηλεκτρονικό σύστημα (Ε.Σ.Η.ΔΗ.Σ. - Διαδικτυακή πύλη 
νννννν.ρΓοπιίίΙίθυδ.ρον.ςΓ). 

Ο υποψήφιος Ανάδοχος οικονομικός φορέας θα πρέ¬ 
πει, επί ποινή αποκλεισμού, να πληροί τις ελάχιστες 
προϋποθέσεις συμμετοχής στο Διαγωνισμό, όπως ανα- 
φέρονται στην παράγραφο Β.8.3 της διακήρυξης. 

8. Κατά την αξιολόγηση των αποτελεσμάτων του η 
Επιτροπή Διαγωνισμού μπορεί να προτείνει με αιτιολο¬ 
γημένη γνωμοδότησή της την κατακύρωση μικρότερης 
ποσότητας προμηθευόμενων ειδών σε ποσοστό έως 
50% (αρθ. 21 περ. β του Π.δ. 118/2007). Για κατακύρωση 
μέρους της ποσότητας κάτω του καθοριζόμενου από 
την διακήρυξη ποσοστού, απαιτείται προηγούμενη απο¬ 
δοχή από τον ανάδοχο. 

9. Διάρκεια ισχύος των Προσφορών: Οι προσφορές 
ισχύουν και δεσμεύουν τους διαγωνιζόμενους επί εκατόν 
ογδόντα (180) ημέρες από την επομένη της διενέργειας 
του διαγωνισμού. 

10. Εγγυητική συμμετοχής: Η εγγύηση αυτή εκδίδεται 
υπέρ του συμμετέχοντος για ποσό που αντιστοιχεί σε 
ποσοστό 2% επί της συνολικής προϋπολογισθείσας 
δαπάνης χωρίς ΦΠΑ. Σε περίπτωση που ο συμμετέχων 
προσφέρει για μέρος των ειδών η εγγύηση συμμετοχής 
θα πρέπει να καλύπτει το 2% του συνολικού προϋπο¬ 
λογισμού της προμήθειας που συμμετέχει ο υποψήφιος 
ανάδοχος (μη συμπεριλαμβανομένου του ΦΠΑ). 

11. Εγγύηση καλής εκτέλεσης της σύμβασης: Ο ανά¬ 
δοχος στον οποίο θα γίνει η κατακύρωση, υποχρεούται 
να καταθέσει εγγύηση καλής εκτέλεσης των όρων της 
σύμβασης, το ύψος της οποίας αντιστοιχεί σε ποσοστό 
5% της συνολικής συμβατικής αξίας, (μη συμπεριλαμ¬ 
βανομένου του ΦΠΑ). 

12. Η παράδοση των ειδών θα πραγματοποιηθεί εντός 
30 ημερών από την υπογραφή της σύμβασης. 

13. Τόπος - Προθεσμία παραλαβής τευχών διακήρυξης 
και συμπληρωματικών τευχών: Η διάθεση της Διακήρυ¬ 
ξης θα γίνει στη Διαδικτυακή πύλη νννννν.ρΓοπιίΙΙίθυε.ρον. 
9 Γ του Ε.Σ.Η.ΔΗ.Σ. την Παρασκευή 03/07/2015. 

14. Καταληκτική Ημερομηνία και Τόπος Υποβολής 
προσφορών: μέχρι και την Δευτέρα 03/08/2015 και ώρα 
15:00 στη Διαδικτυακή πύλη νννννν.ρωηηίΙΐΊΘυδ.ςον.θΓ του 
Ε.Σ.Η.ΔΗ.Σ στην Ελληνική γλώσσα, σε ηλεκτρονικό φά¬ 
κελο, σύμφωνα με τα αναφερόμενα στο Ν. 4155/2013 
(ΦΕΚ/Α729-5-2013), στο άρθρο 11 της Υ.Α. Π1/2390/2013 
(ΦΕΚ/Β'/2677/21-10-2013) «Τεχνικές λεπτομέρειες και 
διαδικασίες λειτουργίας του Εθνικού Συστήματος Ηλε¬ 
κτρονικών Δημοσίων Συμβάσεων (Ε.Σ.Η.ΔΗ.Σ.)», και στο 
Π.δ. 60/2007. Τυχόν εναλλακτικές Προσφορές, δεν θα 
ληφθούν υπόψη. Οι ενώσεις προσώπων δεν υποχρεώνο¬ 
νται να λαμβάνουν ορισμένη νομική μορφή προκειμένου 
να υποβάλουν την προσφορά. 

15. Διενέργεια διαγωνισμού: Η ηλεκτρονική αποσφρά¬ 
γιση των προσφορών θα γίνει την Πέμπτη 03/09/2015 
και ώρα 10:00 μέσω των αρμόδιων πιστοποιημένων στο 
σύστημα οργάνων της Αναθέτουσας Αρχής. 

16. Γενικές και τεχνικές πληροφορίες σχετικά με το 
τεύχος της προκήρυξης δίνονται από τον Αναστάσιο 
Σταματίου τηλ.: 210 5294693, ή στο θ-πιαίΙ: 3Πδΐ3πΐ3ΐίου@ 
3υ3·9Γ. 

17. Δημοσιότητα: Η παρούσα περίληψη δημοσιεύτηκε: 

1. Στο «Τεύχος Διακηρύξεων Δημοσίων Συμβάσεων» 

της Εφημερίδας της Κυβέρνησης στις 03/07/2015. 

2. Στον ελληνικό τύπο: 

α) στην ημερήσια οικονομική εφημερίδα «ΗΜΕΡΗΣΙΑ» 
στις 03/07/2015. 

β) στην ημερήσια οικονομική εφημερίδα «ΗΧΩ ΔΗΜΟ¬ 
ΠΡΑΣΙΩΝ» στις 03/07/2015. 

γ) στην τοπική εφημερίδα «ΕΠΙΚΑΙΡΟΤΗΤΑ ΔΥΤΙΚΗΣ 
ΑΤΤΙΚΗΣ» στις 03/07/2015. 

δ) στην τοπική εφημερίδα «ΜΑΧΗΤΙΚΗ ΦΩΝΗ ΧΑΛΑΝ¬ 
ΔΡΙΟΥ» στις 03/07/2015. 

Καταχωρίστηκε στο διαδίκτυο στη διεύθυνση ίιΙΙρ:// 
Ιόό.αυα.ςΓ/αηπουηοθπηθηΙε/πηαίη και εστάλη για δημο¬ 
σίευση: 

- Στην ιστοσελίδα ΗΙΐρΥ/νννννν.ΘάυΙΙΙ.ρΓ στις 03/07/2015, 

- Στο Εμπορικό και Βιομηχανικό Επιμελητήριο στις 
03/07/2015. 

- Στο Τεχνικό Επιμελητήριο Ελλάδος στις 03/07/2015. 

Επίσης η διακήρυξη καταχωρίστηκε στη διαδικτυακή 

πύλη του ΕΣΗΔΗΣ νννννν.ρΓοπηίΙΙτθυε.οον.ρΓ, στη ΔΙΑΥΓΕΙΑ 
και στο ΚΗΜΔΗΣ στις 03/07/2015. 

18. Οι δαπάνες δημοσίευσης στον τοπικό τύπο βαρύ¬ 
νουν τον/τους ανάδοχο/ους σύμφωνα με τις διατάξεις 
του Ν. 3548/2007. 


Αθήνα, 23 Ιουνίου 2015 

Ο Πρόεδρος της Επιτροπής Διαχείρισης 
του Ειδικού Λογαριασμού 
ΣΤΑΥΡΟΣ ΖΩΓΡΑΦΑΚΗΣ 

-♦- 

(3) 

ΔΗΜΟΣ ΓΛΥΦΑΔΑΣ 


Αριθμ. 27628 

Ο Δήμος Γλυφάδας διακηρύσσει ότι: 

Την Τρίτη 21-07-2015, και ώρα 10:00 (ώρα λήξης υποβο¬ 
λής προσφορών), στα γραφεία της Τεχνικής Υπηρεσίας 
του Δήμου Γλυφάδας και ενώπιον της κατά νόμο Επι¬ 
τροπής Διαγωνισμού, θα διεξαχθεί ανοικτή δημοπρα¬ 
σία σύμφωνα με τις διατάξεις του άρθρου 4 παρ. 4β 
του Ν. 1418/1984 και του άρθρου 6 του Π.δ. 609/1985, 
δηλαδή με το σύστημα προσφοράς ενιαίου ποσοστού 
έκπτωσης, για την ανάδειξη αναδόχου εκτέλεσης του 
έργου «ΣΥΝΤΗΡΗΣΗ ΣΧΟΛΕΙΩΝ», συνολικής κατά τον 
προϋπολογισμό της (57/2015) μελέτης του Δήμου μας 
δαπάνης 700.000,00 € (συμπεριλαμβανομένου ΦΠΑ 23%). 

Το έργο συντίθεται από τις ακόλουθες κατηγορίες 
εργασιών: 

α) κατηγορία ΟΙΚΟΔΟΜΙΚΩΝ με συνολικό προϋπο¬ 
λογισμό 365.000,00 ευρώ (μη συμπεριλαμβανομένων 
δαπάνης εργασιών, ΓΕ και ΟΕ, απροβλέπτων, αναθεώ¬ 
ρησης και Φ.Π.Α.), 

β) κατηγορία ΑΣΦΑΛΤΙΚΑ και ΕΡΓΑΣΙΕΣ ΟΔΟΣΤΡΩ- 
ΣΙΑΣ με συνολικό προϋπολογισμό 9.700,00 ευρώ (μη 
συμπεριλαμβανομένων δαπάνης εργασιών, ΓΕ και ΟΕ, 
απροβλέπτων, αναθεώρησης και Φ.Π.Α.), 

γ) κατηγορία ΗΛΕΚΤΡΟΜΗΧΑΝΟΛΟΓΙΚΩΝ με προϋ¬ 
πολογισμό 41.500,00 ευρώ (μη συμπεριλαμβανομένων 
δαπάνης εργασιών, ΓΕ και ΟΕ, απροβλέπτων, αναθεώ¬ 
ρησης και Φ.Π.Α.), 

και αφορά στην συντήρηση, που μεταξύ άλλων συμπε¬ 
ριλαμβάνει επιδιορθώσεις, αντικαταστάσεις, παρεμβά¬ 
σεις σε πάσης φύσεως στοιχεία με αντικείμενο Οικοδο¬ 
μικές εργασίες, Ασφαλτικές εργασίες σε γήπεδα, αυλές 
αλλά και Η/Μ εργασίες σε αντίστοιχες εγκαταστάσεις 


προκειμένου πρωτίστως να εξασφαλίζεται η ασφάλεια, 
υγιεινή αλλά και η αισθητική ώστε η λειτουργικότητα 
των σχολικών συγκροτημάτων να παραμένει τουλάχι¬ 
στον σε ικανοποιητικό επίπεδο ή και αναβαθμίζεται. 

Στη δημοπρασία γίνονται δεκτές: 

I. Μεμονωμένες εργοληπτικές επιχειρήσεις: 

α. Εγγεγραμμένες στο Μητρώο Εργοληπτικών Επιχει¬ 
ρήσεων (Μ.Ε.ΕΠ.) που τηρείται στη Γ.Γ.Δ.Ε. του ΥΠ.Υ.ΜΕ. 
ΔΙ.., εφόσον ανήκουν στην 1η και άνω τάξη για έργα 
κατηγορίας ΟΙΚΟΔΟΜΙΚΑ 

β. Προερχόμενες από κράτη - μέλη της Ευρωπαϊκής 
Ένωσης ή του Ευρωπαϊκού Οικονομικού Χώρου (Ε.Ο.Χ.) 
ή από κράτη που έχουν υπογράψει την συμφωνία για 
τις Δημόσιες Συμβάσεις (Σ.Δ.Σ.) του Παγκόσμιου Οργα¬ 
νισμού Εμπορίου (Π.Ο.Ε.), ή που προέρχονται από τρί¬ 
τες χώρες που έχουν υπογράψει διμερείς συμφωνίες 
σύνδεσης με την Ευρωπαϊκή Ένωση και έχουν κυρωθεί 
με σχετική απόφαση του αρμοδίου οργάνου, στα οποία 
τηρούνται επίσημοι κατάλογοι αναγνωρισμένων εργο¬ 
ληπτών, εφόσον είναι εγγεγραμμένες στους καταλό¬ 
γους αυτούς και σε τάξη και κατηγορία αντίστοιχη με 
τις καλούμενες του Ελληνικού Μητρώου Μ.Ε.Ε.Π. 

γ. Προερχόμενες από ως ανωτέρω β' κράτη, στα οποία 
δεν τηρούνται επίσημοι κατάλογοι αναγνωρισμένων 
εργοληπτών, εφόσον αποδεικνύουν ότι έχουν εκτελέσει 
έργα παρόμοια με το δημοπρατούμενο, από ποιοτική 
και ποσοτική άποψη. 

II. Κοινοπραξίες εργοληπτικών επιχειρήσεων: 

• Κοινοπραξίες Εργοληπτικών Επιχειρήσεων των 
παραπάνω περιπτώσεων α, β και γ σε οποιονδήποτε 
συνδυασμό μεταξύ τους, υπό τους όρους του άρθρου 
16 παρ. 7 του ΚΔΕ όπως τροποποιήθηκε από το άρθρο 
199, παρ. 2 γ. περ. ββ) του Ν. 4281/2014 (Κοινοπραξία στην 
ίδια κατηγορία) και υπό τον όρο ότι κάθε Εργοληπτική 
Επιχείρηση θα συμμετέχει στο κοινοπρακτικό σχήμα 
με ποσοστό όχι μικρότερο του 25% της καλούμενης 
κατηγορίας. 

• Κοινοπραξίες εργοληπτικών επιχειρήσεων για την 
κάλυψη των διαφόρων κατηγοριών των εργασιών του 
έργου υπό τους όρους της παρ. 3 του άρθρου 16 του 
ΚΔΕ. Το ποσοστό συμμετοχής της κάθε επιχείρησης στο 
κοινοπρακτικό σχήμα προκύπτει από τον προϋπολογι¬ 
σμό της κατηγορίας για την οποία αυτή συμμετέχει και 
δεν είναι απαραίτητο να αναγράφεται, στην περίπτωση 
δε που αναγραφεί λανθασμένα, δεν επηρεάζεται το κύ¬ 
ρος της συμμετοχής της επιχείρησης και της κοινοπρα¬ 
ξίας. Κατηγορία εργασιών με ποσοστό κάτω του 10% 
του προϋπολογισμού του έργου (χωρίς αναθεώρηση και 
Φ.Π.Α.), εφόσον δεν καλείται στη δημοπρασία, αθροίζε¬ 
ται στον προϋπολογισμό της μεγαλύτερης κατηγορίας. 

• Κοινοπραξίες εργοληπτικών επιχειρήσεων εγγε¬ 
γραμμένων στην τάξη Α2 του Μ.Ε.Ε.Π. για έργα κατη¬ 
γορίας ΟΙΚΟΔΟΜΙΚΑ, με τις προϋποθέσεις της παρ. 10 
του άρθρου 16 του ΚΔΕ (αναβάθμιση ορίου λόγω κοι¬ 
νοπραξίας). 

Επίσης κάθε εργοληπτική επιχείρηση συμμετέχει 
είτε μεμονωμένα είτε ως μέλος ενός κοινοπρακτικού 
σχήματος. Κατά τα λοιπά εφαρμόζονται οι ισχύουσες 
διατάξεις για τη συμμετοχή εργοληπτικών επιχειρήσεων 
σε διαγωνισμούς για την κατασκευή ΔημοσίωνΈργων. 

Η προθεσμία περαίωσης του πιο πάνω έργου είναι 
δεκατέσσερις (μήνες). 

Η δημοπρασία και η εκτέλεση του έργου διέπονται 
από τις διατάξεις του Ν. 1418/1984, του Π.δ. 609/1985, 
του Ν. 2940/2001, του Ν. 3263/2004, του Π.δ. 368/1994, 
του Π.δ. 171/1987, του Δημοτικού και Κοινοτικού Κώδικα 
(Ν. 3463/2006) και του Ν. 3852/2010. 

Η εγγύηση συμμετοχής στη δημοπρασία ορίζεται σε 
2% επί της προϋπολογιζόμενης δαπάνης του έργου 
(χωρίς αναθεώρηση και ΦΠΑ) δηλαδή 11.382,11 € και βε¬ 
βαιώνεται με την προσκόμιση εγγυητικής επιστολής 
αναγνωρισμένης στην Ελλάδα Τράπεζας, ή γραμματίου 
σύστασης παρακαταθήκης του Ταμείου Παρακαταθηκών 
και Δανείων ή του Τ.Σ.Μ.Ε.Δ.Ε. 

Η εγγυητική επιστολή συμμετοχής πρέπει να έχει 
χρόνο ισχύος όχι μικρότερο των εννέα (9) μηνών και 
τριάντα (30) ημερολογιακών ημερών μετά την ημέρα 
διεξαγωγής του διαγωνισμού. 

Ο χρόνος ισχύος των προσφορών είναι εννέα (9) μήνες. 

Προκαταβολή δεν θα χορηγηθεί. 

Τ ο αποτέλεσμα της δημοπρασίας θα εγκριθεί από τη 
Οικονομική Επιτροπή του Δήμου Γλυφάδας. 

Τα τεύχη Δημοπράτησης -χωρίς το έντυπο της Οικο¬ 
νομικής Προσφοράς -θα είναι αναρτημένα στην ιστοσε¬ 
λίδα του Δήμου μας νννννν.ρΙγίαάα.ρΓ και εναλλακτικά οι 
ενδιαφερόμενοι -μαζί με το έντυπο Οικονομικής Προ¬ 
σφοράς- θα τα παραλαμβάνουν με δική τους δαπάνη 
από τα γραφεία της Τεχνικής Υπηρεσίας του Δήμου 
Γλυφάδας, Διαδόχου Παύλου 42, κάθε εργάσιμη ημέρα 
από ώρα 9:00 π.μ. έως 1:30 μ.μ., και από τις 06-07-2015 
μέχρι και τις 16-07-2015. 

Για την παραλαβή των τευχών για λογαριασμό τρίτων 
απαιτείται θεωρημένη εξουσιοδότηση ενώ σε περιπτώ¬ 
σεις παραλαβής τευχών από μέλος Εταιρειών απαιτείται 
και η προσκόμιση του καταστατικού της εταιρείας για 
ταυτοποίηση του μέλους. 

Η Διακήρυξη του έργου έχει συνταχθεί κατά τον εγκε¬ 
κριμένο από τον Υπουργό Υ.ΠΕ.ΚΑ υπόδειγμα τύπου Β. 

Πληροφορίες στο τηλέφωνο 2108942568, ΡΑΧ επικοι¬ 
νωνίας 2108949859 αρμόδιος υπάλληλος για επικοινωνία 
Γ. Μαστρόκαλος 

Γλυφάδα, 1 Ιουλίου 2015 
Ο Δήμαρχος 

ΓΕΩΡΓΙΟΣ ΠΑΠΑΝΙΚΟΛΑΟΥ 

-♦- 

(4) 

ΔΗΜΟΣ ΛΕΙΨΩΝ 


Αριθμ. 1516 

1. Ο Δήμος Λειψών, προκηρύσσει ανοιχτό διαγωνισμό 
για την ανάθεση του έργου: «Συνοδό έργα εξοπλισμού 
κομποστοποίησης στο ΔΗΜΟ ΛΕΙΨΩΝ» με συνολικό 
προϋπολογισμό 65.000,00 ευρώ. Το έργο συντίθεται από 
τις ακόλουθες κατηγορίες εργασιών α) ΟΙΚΟΔΟΜΙΚΑ 
με προϋπολογισμό 55.110,35€ (συμπεριλαμβάνει δαπάνη 
εργασιών με Γ.Ε. και Ο.Ε. 18% και απρόβλεπτα). 

2. Οι ενδιαφερόμενοι μπορούν να παραλάβουν τα 
συμβατικά τεύχη του διαγωνισμού (Διακήρυξη, Συγ¬ 
γραφή Υποχρεώσεων κ.λπ.) και το Έντυπο Οικονομι¬ 
κής Προσφοράς σε έντυπη μορφή, καθώς επίσης και 
περισσότερες πληροφορίες από την έδρα του Δήμου 
Λειψών, μέχρι τις 09/07/2015 ημέρα Πέμπτη, αφού κα¬ 
ταβληθεί το απαιτούμενο ποσό. Η διακήρυξη του έργου 


έχει συνταχθεί κατά το εγκεκριμένο από τον υπουργό 
ΠΕΧΩΔΕ υπόδειγμα τύπου Β;. 

Πληροφορίες στα τηλέφωνα 22470-41209 και 2247360500, 
Ραχ επικοινωνίας 22470-41418, αρμόδιος υπάλληλος για 
επικοινωνία Μάγγου Εύχαρις. 

3. Ο διαγωνισμός θα διεξαχθεί στις 14/07/2015, ημέρα 
Τρίτη και ώρα 10:00 και το σύστημα υποβολής προσφο¬ 
ρών είναι «προσφορά με επιμέρους ποσοστά έκπτωσης» 
του άρθρου 6 του Ν. 3669/2008 (ΚΔΕ). Αν για οποιον- 
δήποτε σοβαρό λόγο δεν διεξαχθεί η δημοπρασία την 
προαναφερθείσα ημερομηνία, θα διενεργηθεί σε νέα 
ημερομηνία που θα καθορίσει με πράξη της η Προϊ- 
σταμένη Αρχή και η οποία θα γνωστοποιηθεί με ΦΑΞ 
πέντε (5) τουλάχιστον ημέρες πριν τη νέα ημερομηνία 
σε όσους έλαβαν τεύχη του διαγωνισμού. 

4. Στο διαγωνισμό γίνονται δεκτοί 

α) ημεδαποί διαγωνιζόμενοι, μεμονωμένοι ή σε κοινο¬ 
πραξία, εγγεγραμμένοι στο Μ.Ε.ΕΠ, που καλύπτουν τις 
κατηγορίες και τάξεις του έργου, δηλαδή τις τάξεις ΑΙ 
και άνω για έργα στην κατηγορία ΟΙΚΟΔΟΜΙΚΑ, β) αλ¬ 
λοδαποί διαγωνιζόμενοι που αποδεικνύουν ότι κατά την 
τελευταία πενταετία, έχουν εκτελέσει έργα παρόμοια 
(ποιοτικά και ποσοτικά) με το δημοπρατούμενο σύμφω¬ 
να με το άρθρο 102 του Ν. 3669/2008 (ΚΔΕ). 

5. Για τη συμμετοχή στο διαγωνισμό απαιτείται η 
κατάθεση εγγυητικής επιστολής ύψους 1.121,00 ευρώ 
και ισχύ τουλάχιστον 210 ημερολογιακών ημερών, σύμ¬ 
φωνα με την παρ. 3 του άρθρου 24 του Ν. 3669/2008 
(ΚΔΕ),μετά την ημέρα διεξαγωγής του διαγωνισμού. Ο 
χρόνος ισχύος των προσφορών είναι 180 ημερολογια¬ 
κών ημερών σύμφωνα με την παρ. 2 του άρθρου 24 του 
Ν. 3669/2008 (ΚΔΕ) 

6. Το έργο είναι ενταγμένο στο ΈΣΠΑ. Προκαταβολή 
δε θα χορηγηθεί. 

7. Το αποτέλεσμα της δημοπρασίας θα εγκριθεί από 
την Οικονομική Επιτροπή του Δήμου Λειψών. 

Λειψοί, 30 Ιουνίου 2015 

Ο Δήμαρχος 
ΦΩΤΗΣ ΜΑΓΓΟΣ 

-♦- 

(5) 

ΥΠΗΡΕΣΙΑ ΠΡΩΤΗΣ ΥΠΟΔΟΧΗΣ 
Αριθμ. ΕΟΧ2/3564 

Η Υπηρεσία Πρώτης Υποδοχής του Υπουργείου Δη¬ 
μόσιας Τάξης και Προστασίας του Πολίτη προκηρύσσει 
Δημόσιο Ανοικτό Διαγωνισμό, με γραπτές σφραγισμένες 
προσφορές, σε ευρώ, για την ανάδειξη αναδόχου «για 
την παροχή υπηρεσιών εκκένωσης δεξαμενής λυμά¬ 
των στο ΚΕ.Π.Υ. Φυλακίου Ορεστιάδας για το χρονικό 
διάστημα από 01 Αυγούστου 2015 έως 30 Απριλίου 
2016», με κριτήριο αξιολόγησης τη χαμηλότερη τιμή. 
Ο προϋπολογισμός είναι σαράντα τρεις χιλιάδες εν¬ 
νιακόσια δύο ευρώ και σαράντα τέσσερα λεπτά χωρίς 
ΦΠΑ (43.902,44€) και πενήντα τέσσερις χιλιάδες ευρώ 
(54.000,00 €) συμπεριλαμβανομένου ΦΠΑ. Η προϋπολο- 
γισθείσα δαπάνη συγχρηματοδοτείται κατά ποσοστό 
85% από τον Χρηματοδοτικό Μηχανισμό του Ευρωπαϊ¬ 
κού Οικονομικού Χώρου (ΧΜ ΕΟΧ) και κατά 15% από το 
Εθνικό Πρόγραμμα Δημοσίων Επενδύσεων (Π.Δ.Ε.) και θα 
βαρύνει την ΣΑΕ 050/8 - με κωδ.Έργου 2015ΣΕ05080002. 
Δικαίωμα συμμετοχής στο διαγωνισμό έχουν: 

• Όλα τα φυσικά ή Νομικά πρόσωπα, ημεδαπά ή αλ¬ 
λοδαπά 

• Ενώσεις εταιρειών που υποβάλλουν κοινή προσφορά 
και διαθέτουν την κατάλληλη τεχνική και επαγγελματική 
ικανότητα και εμπειρία, τα μέσα μεταφοράς και τον 
εξοπλισμό σχετικά με την εκκένωση των λυμάτων όπως 
αναφέρεται στο αντικείμενο διαγωνισμού της παρούσας 
Προκήρυξης. 

Όσοι επιθυμούν να λάβουν μέρος στο διαγωνισμό μπο¬ 
ρούν να υποβάλλουν προσφορές, σύμφωνα με τα οριζό¬ 
μενα στην παρούσα προκήρυξη το αργότερο μέχρι την 
Δευτέρα 03-08-2015 και ώρα 11:00 π.μ. στο Πρωτόκολλο 
της Υπηρεσίας. Προσφορές που κατατίθενται μετά την 
παραπάνω ημερομηνία και ώρα, είναι εκπρόθεσμες και 
επιστρέφονται χωρίς να αποσφραγιστούν. 

Ο διαγωνισμός θα διεξαχθεί την 03/08/2015, ημέρα Δευ¬ 
τέρα και ώρα 12:00 π.μ. στην αίθουσα συνεδριάσεων, 1ος 
όροφος, της Κεντρικής Υπηρεσίας Πρώτης Υποδοχής, επί 
της οδού Λ. Συγγρού 83, Αθήνα. Οι προσφορές θα πρέ¬ 
πει να ισχύουν τουλάχιστον εκατόν είκοσι (120) ημέρες 
(ημερολογιακές Οι υπηρεσίες εκκένωσης λυμάτων πα¬ 
ρέχονται στις εγκαταστάσεις του ΚΕ.Π.Υ. Φυλακίου Ορε- 
στιάδας (Περιφερειακή Ενότητα Έβρου). Οι προσφορές 
ισχύουν και δεσμεύουν τους διαγωνιζόμενους επί εκατόν 
είκοσι (120) ημέρες από την επόμενη της διενέργειας του 
διαγωνισμού. Η πληρωμή των παρεχόμενων υπηρεσιών 
στον ανάδοχο θα γίνεται τμηματικά (κάθε μήνα). Δεν 
γίνονται δεκτές αντιπροσφορές ή εναλλακτικές προσφο¬ 
ρές. Η Εγγυητική Επιστολή συμμετοχής στο διαγωνισμό 
ανέρχεται σε ποσοστό 2% επί της συνολικής προϋπολο- 
γισθείσας δαπάνης χωρίς Φ.ΠΑ. ήτοι #878,05#€. 

Για περισσότερες πληροφορίες σχετικά με τους 
όρους του Διαγωνισμού οι ενδιαφερόμενοι μπορούν 
να απευθύνονται στο Γραφείο Προμηθειών της Υπηρε¬ 
σίας Πρώτης Υποδοχής (Αρμόδιος υπάλληλος: Γιώργος 
Κασάπης - τηλ.:210 9285123, Ραχ: 210 9233119). 

Η διάθεση της Διακήρυξης σε έντυπη μορφή γίνεται 
κατά τις εργάσιμες μέρες και ώρες 09:00 π.μ. με 17:00 
μ.μ., αδαπάνως από την έδρα της Υπηρεσίας Πρώτης 
Υποδοχής. 

Αθήνα, 30 Ιουνίου 2015 

Ο Διευθυντής 
ΠΑΝΑΓΙΩΤΗΣ ΝΙΚΑΣ 
-♦- 

( 6 ) 

ΠΕΡΙΦΕΡΕΙΑ ΠΕΛΟΠΟΝΝΗΣΟΥ 
Διορθώσεις Σφαλμάτων 

Στην υπ’ αρ. 84861/31406/24-06-2015 ΠΕΡΙΛΗΨΗΣ ΠΡΟ¬ 
ΚΗΡΥΞΗΣ ΣΥΜΒΑΣΗΣ της Διεύθυνσης Τεχνικών Έργων 
Περιφέρειας Πελοποννήσου για την Ανάθεση της Με¬ 
λέτης: «ΟΛΟΚΛΗΡΩΣΗ ΜΕΛΕΤΩΝ ΤΗΣ Ε.Ο. ΤΡΙΠΟΛΗΣ- 
ΣΠΑΡΤΗΣ-ΜΟΝΕΜΒΑΣΙΑ (ΠΑΡΑΚΑΜΨΗ ΟΙΚΙΣΜΟΥ 
ΒΛΑΧΙΩΤΗ)» που δημοσιεύθηκε στο ΦΕΚ 309/26.06.2015 
(τ. Δ.Δ.Σ): 

α) Στο Τμήμα III Α1. ΑΠΑΙΤΟΥΜΕΝΕΣ ΕΓΓΥΗΣΕΙΣ 
ΕΓΓΥΗΣΗ ΣΥΜΜΕΤΟΧΗΣ: Στην πρώτη παράγραφο, στον 
πρώτο στίχο διορθώνεται: 

από το εσφαλμένο: «Για την συμμετοχή στη διαδικα¬ 
σία απαιτείται η κατάθεση εγγύησης συμμετοχής, που 
υπολογίζεται σύμφωνα με την παράγραφο 7 του άρθρου 
6 του Ν. 3316/2005.», 


στο ορθό: «Για την συμμετοχή στη διαδικασία απαι¬ 
τείται η κατάθεση εγγύησης συμμετοχής, ποσού 
9.756,10€.» 

β) Στο Τμήμα III Α,2. Κύριοι όροι χρηματοδότησης και 
πληρωμής: στο πέμπτο εδάφιο διορθώνεται: 

από το εσφαλμένο: «στην κατηγορία μελέτης 21, πτυ¬ 
χία τάξεως Β και άνω», 

στο ορθό: «στην κατηγορία μελέτης 21, πτυχία τάξεως 
Γ και άνω». 

γ) Στο Τμήμα III Α, 2. Κύριοι όροι χρηματοδότησης και 
πληρωμής στο έκτο εδάφιο διορθώνεται: 

από το εσφαλμένο: 

«1. Γ ια την κατηγορία μελέτης 8, τουλάχιστον 2 με¬ 
λετητές τουλάχιστον 12ετούς εμπειρίας και 1 μελετητή 
τουλάχιστον δετούς εμπειρίας και 2 μελετητές τουλά¬ 
χιστον 4ετούς εμπειρίας, 

2. Για την κατηγορία μελέτης 9, τουλάχιστον 1 μελε¬ 
τητή τουλάχιστον 12ετούς εμπειρίας 

3. για την κατηγορία μελέτης 10,1 μελετητή τουλάχι¬ 
στον δετούς εμπειρίας 

4. για την κατηγορία μελέτης 21,1 μελετητή τουλάχι¬ 
στον δετούς εμπειρίας», 

στο ορθό: 

«1. Γ ια την κατηγορία μελέτης 8, τουλάχιστον 2 μελε¬ 
τητές 12ετούς εμπειρίας και 2 μελετητές δετούς εμπει¬ 
ρίας και 4 μελετητές 4ετούς εμπειρίας, 

2. για την κατηγορία μελέτης 21,1 μελετητή 12ετούς 
εμπειρίας, 

3. για την κατηγορία μελέτης 10, 1 μελετητή δετούς 
εμπειρίας». 

(Από την Περιφέρεια Πελοποννήσου) 

- ♦ - 

(7) 

«ΚΕΝΤΡΟ ΚΟΙΝΩΝΙΚΗΣ ΠΡΟΝΟΙΑΣ 
ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ» 

Αριθμ. 2470 

1. Είδος Διαδικασίας: Ανοικτή διαδικασία 

2. Αντικείμενο Διαγωνισμού: Δημόσιος Ηλεκτρονικός 
Τακτικός Διαγωνισμός Προμήθειας Τροφίμων έτους 
2015-16. 

3. Προϋπολογισθείσα δαπάνη 163.713,78 Ευρώ συμπ/νου 
του Φ.Π.Α. 

4. Ημερομηνία, ώρα και τόπος αποσφράγισης προσφο¬ 
ρών: 7/08/2015 ημέρα Παρασκευή στις 10:00 π.μ. στην 
έδρα του Κέντρου. 

5. Ημερομηνία δημοσίευσης της προκήρυξης στις Οι¬ 
κονομικές Εφημερίδες 3/07/2015 και στο ΦΕΚ: 3/07/2015. 

6. Επωνυμία και Διεύθυνση υπηρεσίας από την οποία 
είναι δυνατόν να ζητηθούν τα οικεία έγγραφα: ΚΕΝΤΡΟ 
ΚΟΙΝΩΝΙΚΗΣ ΠΡΟΝΟΙΑΣ ΠΕΡΙΦΕΡΕΙΑΣ ΝΟΤΙΟΥ ΑΙΓΑΙΟΥ., 
Χειμάρας 2, Ταχ. Κωδ. 85100 Ρόδος, Α.Φ.Μ 997339657 
Δ.Ο.Υ ΡΟΔΟΥ Τηλ. 22410-32814, Ραχ: 22410-56500 Γκλά- 
ρας Αθανάσιος. 

7. Πλήρες κείμενο της διακήρυξης (ΑΔΑ 73ΘΤ469Η5Ζ- 
4Μ2) 

Ρόδος, 30 Ιουνίου 2015 

Ο Προϊστάμενος Οικονομικού 
ΑΘΑΝΑΣΙΟΣ ΓΚΛΑΡΑΣ 

( 8 ) 

ΥΠΟΥΡΓΕΙΟ ΠΑΡΑΓΩΓΙΚΗΣ ΑΝΑΣΥΓΚΡΟΤΗΣΗΣ, 
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 

Αριθμ. 13/10/178357/1131 

Το Υπουργείο Παραγωγικής Ανασυγκρότησης, Περι¬ 
βάλλοντος και Ενέργειας με την με Α.Π. 13/10/178215/ 
1119/23.06.2015 απόφασή του, προκηρύσσει διαγωνισμό 
για την ανάθεση υλοποίησης του έργου με τίτλο: «ΕΠΕ¬ 
ΚΤΑΣΗ ΕΡΓΑΣΙΩΝ ΤΗΣ ΕΦΑΡΜΟΓΗΣ ΤΟΥ ΣΥΣΤΗΜΑ¬ 
ΤΟΣ "ΨΗΦΙΑΚΗ ΒΑΣΗ ΧΩΡΙΚΩΝ ΔΕΔΟΜΕΝΩΝ ΤΩΝ 
ΜΕΤΑΛΛΕΥΤΙΚΩΝ ΚΑΙ ΛΑΤΟΜΙΚΩΝ ΧΩΡΩΝ ΤΗΣ ΕΛΛΑ¬ 
ΔΟΣ"» στο πλαίσιο του Επιχειρησιακού Προγράμματος 
Ε.Π. «ΠΕΡΙΒΑΛΛΟΝ ΚΑΙ ΑΕΙΦΟΡΟΣ ΑΝΑΠΤΥΞΗ» ΑΞΟΝΑΣ 
ΠΡΟΤΕΡΑΙΟΤΗΤΑΣ 6 «Προστασία Ατμοσφαιρικού Περι¬ 
βάλλοντος και Αντιμετώπιση Κλιματικής Αλλαγής», του 
ΕΣΠΑ 2007-2013, σύμφωνα με τους αναλυτικούς όρους 
που περιέχονται στο «Τεύχος Προκήρυξης», το οποίο 
αποτελεί αναπόσπαστο μέρος της ανωτέρω απόφασης. 

Το έργο συγχρηματοδοτείται από το Ευρωπαϊκό 
Ταμείο Περιφερειακής Ανάπτυξης (ΕΤΠΑ) και από το 
Ελληνικό Δημόσιο. Η Σύμβαση αυτή καλύπτεται από τη 
Συμφωνία περί Δημοσίων Συμβάσεων (ΣΔΣ). 

Αναθέτουσα Αρχή: ΥΠΟΥΡΓΕΙΟ ΠΑΡΑΓΩΓΙΚΗΣ ΑΝΑ¬ 
ΣΥΓΚΡΟΤΗΣΗΣ, ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 
(Υ.Π.Α.Π.ΕΝ.)- ΕΠΙΤΕΛΙΚΗ ΔΟΜΗ ΕΣΠΑ (ΠΡΩΗΝ ΕΙΔΙΚΗ 
ΥΠΗΡΕΣΙΑ ΣΥΝΤΟΝΙΣΜΟΥ ΚΑΙ ΕΦΑΡΜΟΓΗΣ ΔΡΑΣΕΩΝ 
ΣΤΟΥΣ ΤΟΜΕΙΣ ΤΗΣ ΕΝΕΡΓΕΙΑΣ, ΤΟΥ ΦΥΣΙΚΟΥ ΠΛΟΥ¬ 
ΤΟΥ ΚΑΙ ΤΗΣ ΚΛΙΜΑΤΙΚΗΣ ΑΛΛΑΓΗΣ - ΕΥΣΕΔ ΕΝ/ΚΑ), 
ΛΕΩΦ. ΜΕΣΟΓΕΙΩΝ 119,101 92, ΑΘΗΝΑ 

Αντικείμενο της Σύμβασης: 

Σκοπός του έργου είναι η αναβάθμιση και επέκταση 
του υφιστάμενου Πληροφοριακού Συστήματος Μεταλ¬ 
λευτικών και Λατομικών δραστηριοτήτων σε Ολοκληρω¬ 
μένο Γεωγραφικό Πληροφοριακό Σύστημα διαχείρισης 
του διοικητικού έργου της Γ ενικής Διεύθυνσης Ορυκτών 
Πρώτων Υλών (ΓΔΟΠΥ) του Υ.Π.Α.Π.ΕΝ. 

Πιο συγκεκριμένα, στο πλαίσιο του έργου του προ- 
βλέπονται οι ακόλουθες ενέργειες: 

- Αναβάθμιση του εγκατεστημένου λογισμικού διεπα- 
φής με τον τελικό χρήστη. 

- Αντικατάσταση/αναβάθμιση του απαραίτητου για τη 
λειτουργία του συστήματος εξοπλισμού και λογισμικού 
όπου αυτό κριθεί απαραίτητο. 

- Επέκταση και αναβάθμιση της διασύνδεσης του συ¬ 
στήματος με το διαδίκτυο και ηλεκτρονικές υπηρεσίες 
άλλων φορέων (π.χ. ΔΙΑΥΓΕΙΑ). 

- Ανανέωση του “βασικού” λογισμικού δηλαδή λειτουρ¬ 
γικού, λογισμικού βάσης δεδομένων και ΓΠΣ των εξυπη- 
ρετητών τα οποία είτε έχουν πάψει να υποστηρίζονται 
είτε φτάνουν πολύ σύντομα στο τέλος υποστήριξης από 
τους κατασκευαστές τους. 

- Μετάπτωση της υφιστάμενης Ψηφιακής Βάσης Γεω- 
χωρικών και διοικητικών δεδομένων στο νέο εξοπλισμό/ 
λογισμικό. 

- Εξυπηρέτηση νέων ρόλων από το σύστημα και ενσω¬ 
μάτωση βάσης δεδομένων σχετιζόμενων με τη Γ ενική 
Δ/νση Ενέργειας (ΓΔΕν). 

- Εκπαίδευση των χρηστών και των διαχειριστών του 
συστήματος. 

- Παροχή υπηρεσιών τεχνικής υποστήριξης για περί¬ 
οδο 12 μηνών μετά την οριστική παραλαβή του έργου. 

Τόπος παροχής των υπηρεσιών: Η παροχή των υπη¬ 
ρεσιών εκ μέρους του Αναδόχου θα γίνεται στην έδρα 


της Γ ενικής Γ ραμματείας Ενέργειας και Ορυκτών Πρώ¬ 
των Υλών (ΓΓΕΟΠΥ) του Υ.Π.Α.Π.ΕΝ, στα γραφεία του 
Αναδόχου καθώς και σε κάθε άλλο σημείο θα απαιτη¬ 
θεί, σύμφωνα με τα αναφερόμενα στη Σύμβαση, που θ’ 
ακολουθήσει. 

Προϋπολογισμός: Ο προϋπολογισμός του έργου ανέρ¬ 
χεται κατ’ ανώτατο όριο στο ποσό των 122.000,00 ευρώ 
(μη συμπεριλαμβανομένου Φ.Π.Α.). 

Διάρκεια εκτέλεσης της Σύμβασης: Δέκα (10) μήνες 
από την ημερομηνία υπογραφής της Σύμβασης. Θα ακο¬ 
λουθήσει περίοδος επιπλέον δώδεκα (12) μηνών για την 
τεχνική υποστήριξη καλής λειτουργίας της εφαρμογής. 

Προϋποθέσεις Συμμετοχής: 

Δικαιούμενοι Συμμετοχής στο Διαγωνισμό: Δικαίωμα 
συμμετοχής στην παρούσα διαγωνιστική διαδικασία 
έχουν φυσικά ή/και νομικά πρόσωπα, καθώς και ενώ¬ 
σεις ή κοινοπραξίες φυσικών ή/και νομικών προσώπων 
που υποβάλλουν κοινή προσφορά, που λειτουργούν 
νόμιμα στην Ελλάδα ή σε άλλο κράτος - μέλος της 
Ευρωπαϊκής Ένωσης ή του Ευρωπαϊκού Οικονομικού 
Χώρου ή σε τρίτες χώρες, που έχουν υπογράψει τη 
Συμφωνία Δημοσίων Συμβάσεων (Σ.Δ.Σ.) του Παγκό¬ 
σμιου Οργανισμού Εμπορίου (ΠΟΕ), η οποία κυρώθηκε 
με τον Νόμο 2513/1997, που δραστηριοποιούνται στον 
τομέα της παροχής υπηρεσιών, και έχουν εκπονήσει 
ένα (1) τουλάχιστον έργο με συναφές αντικείμενο με 
το υπό ανάθεση έργο κατά τα τελευταία πέντε (5) έτη. 
Για τη συμμετοχή στο διαγωνισμό οι ενδιαφερόμενοι 
οικονομικοί φορείς απαιτείται να διαθέτουν ψηφιακή 
υπογραφή, χορηγούμενη από πιστοποιημένη αρχή πα¬ 
ροχής ψηφιακής υπογραφής και να εγγραφούν στο 
ηλεκτρονικό σύστημα Ε.Σ.Η.ΔΗ.Σ. - Διαδικτυακή πύλη 
νννννν.ρΓοπιίΙΙίθυε.ρον.ρΓ. 

Οικονομική και χρηματοπιστωτική ικανότητα - απαι- 
τούμενα αποδεικτικά: Κάθε υποψήφιος Ανάδοχος πρέπει 
να είναι φορολογικά και ασφαλιστικά ενήμερος. 

Τεχνική ικανότητα - απαιτούμενα αποδεικτικά: Οι υπο¬ 
ψήφιοι Ανάδοχοι θα πρέπει: α) να συγκροτήσουν Ομάδα 
Έργου, η οποία θα απαρτίζεται από ικανό αριθμό στε¬ 
λεχών (όχι λιγότερων από πέντε) για την έγκαιρη και 
ποιοτική υλοποίηση του έργου και β) να διαθέτουν σχε¬ 
τική εμπειρία που να αποδεικνύεται από την υλοποίηση 
έργων αντίστοιχου μεγέθους και πολυπλοκότητας με το 
υπό ανάθεση έργο, δηλαδή αποδεδειγμένη ενασχόληση 
και ικανότητες, εξειδικευμένες γνώσεις, σημαντική και 
τεκμηριωμένη εμπειρία σε παρόμοια έργα. 

Παροχή ασφάλειας και εγγυήσεις που απαιτούνται: 

• Για την συμμετοχή του στην διαγωνιστική διαδικα¬ 
σία ο Υποψήφιος Ανάδοχος θα πρέπει να προσκομίσει 
Εγγυητική Επιστολή Συμμετοχής, το ύψος της οποίας 
αντιστοιχεί σε ποσοστό 2% του αρχικού προϋπολογι¬ 
σμού (μη συμπεριλαμβανομένου Φ.Π.Α.) 

• Κατά την υπογραφή της σύμβασης, ο Ανάδοχος 
οφείλει να προσκομίσει Εγγυητική Επιστολή Καλής 
Εκτέλεσης Σύμβασης, το ύψος της οποίας αντιστοιχεί 
σε ποσοστό 5% του συμβατικού τιμήματος (μη συμπε¬ 
ριλαμβανομένου Φ.Π.Α.). 

• Ο ανάδοχος με την ολοκλήρωση του έργου (10 μή¬ 
νες) και για την παραλαβή του καθώς και την επιστροφή 
της Εγγυητικής Επιστολής Καλής Εκτέλεσης οφείλει 
να καταθέσει Εγγυητική Επιστολή Καλής Λειτουργίας 
ύψους 10% του συμβατικού τιμήματος (μη συμπεριλαμ¬ 
βανομένου Φ.Π.Α.). 

Κυριότεροι όροι χρηματοδότησης και πληρωμής: 

• Οι πληρωμές στο πλαίσιο της Σύμβασης πραγμα¬ 
τοποιούνται με απόφαση της Αναθέτουσας Αρχής και 
με την έκδοση σχετικού πρωτοκόλλου παραλαβής της 
αρμόδιας Επιτροπής Παρακολούθησης και Παραλαβής 
του έργου της Σύμβασης, με το οποίο θα πιστοποιείται 
η καλή εκτέλεση κάθε ενέργειας και οι πραγματοποιη- 
θείσες δαπάνες για την υλοποίησή της. 

• Ο Ανάδοχος επιβαρύνεται με κάθε νόμιμη ασφαλι¬ 
στική εισφορά και κράτηση υπέρ Νομικών Προσώπων 
ή άλλων Οργανισμών η οποία κατά νόμο επιβαρύνει 
τον Ανάδοχο. 

• Για όλες τις πληρωμές θα εκδίδονται όλα τα απα¬ 
ραίτητα νόμιμα παραστατικά/δικαιολογητικά. Από κάθε 
τιμολόγιο του Αναδόχου θα γίνονται όλες οι νόμιμες 
κρατήσεις, σύμφωνα με το ισχύον θεσμικό πλαίσιο. 

Κριτήρια Ανάθεσης: η πλέον συμφέρουσα από οικο¬ 
νομική άποψη προσφορά σύμφωνα με τα κριτήρια που 
αναφέρονται στα συμβατικά τεύχη. 

Συμβατικά Τεύχη και συμπληρωματικά έγγραφα- 
τρόπος απόκτησης: Οι ενδιαφερόμενοι μπορούν να 
παραλαμβάνουν το πλήρες κείμενο της διακήρυξης 
και των λοιπών συμβατικών τευχών από το δικτυακό 
τόπο του διαγωνισμού μέσω της διαδικτυακής πύλης 
νννννν.ρΓοπιίΙάθϋδ.ρον.ρΓ του Ε.Σ.Η.Δ.Η.Σ. Τα τεύχη θα 
διατίθενται επίσης στην ιστοσελίδα του Υ.Π.Α.Π.ΕΝ, 
νννννν.γρθίο.ρΓ και στην ιστοσελίδα του Επιχειρησιακού 
Προγράμματος «Περιβάλλον και Αειφόρος Ανάπτυξη» 
(ΕΠΠΕΡΑΑ) νννννν.ορρβΓαα.ρΓ. 

Ημερομηνία αποστολής της προκήρυξης στην Υπηρε¬ 
σία Επισήμων Εκδόσεων της ΕΕ: 25.06.2015. 

Υποβολή Προσφορών: Ο διαγωνισμός θα πραγματο¬ 
ποιηθεί με χρήση της πλατφόρμας του Εθνικού Συστή¬ 
ματος Ηλεκτρονικών Δημοσίων Συμβάσεων (ΕΣΗΔΗΣ) 
μέσω της διαδικτυακής πύλης νννννν.ρΓοπιίΙάθυε.ρον.ρΓ. 


Η προθεσμία υποβολής προσφορών λήγει την 
15.09.2015 και ώρα 17:00. Μετά την παρέλευση της κα¬ 
ταληκτικής ημερομηνίας και ώρας, δεν υπάρχει η δυνα¬ 
τότητα υποβολής προσφορών στο Σύστημα. 

Χρόνος και τόπος αποσφράγισης προσφορών: Η 
ηλεκτρονική αποσφράγιση των προσφορών που έχουν 
έγκαιρα υποβληθεί, γίνεται μέσω του ηλεκτρονικού συ¬ 
στήματος του Ε.Σ.Η.ΔΗ.Σ. από αρμόδια πιστοποιημένα 
στο Σύστημα όργανα, τέσσερεις (4) εργάσιμες ημέρες 
μετά την καταληκτική ημερομηνία υποβολής των προ¬ 
σφορών, ήτοι την 21.09.2015 και ώρα 12:00. Κατά την προ- 
αναφερόμενη ημερομηνία και ώρα γίνεται αποσφράγιση 
μόνο των ηλεκτρονικών (υπο)φακέλων «Δικαιολογητικά 
Συμμετοχής - Τεχνική Προσφορά». Οι ηλεκτρονικοί (υπο) 
φάκελοι των «Οικονομικών Προσφορών» αποσφραγί¬ 
ζονται ηλεκτρονικά, σε ημερομηνία και ώρα που θα 
γνωστοποιηθεί σε αυτούς των οποίων οι προσφορές 
κρίθηκαν αποδεκτές μετά την αξιολόγηση των λοιπών 
στοιχείων αυτών. 

Γλώσσες που μπορούν να χρησιμοποιηθούν στην προ¬ 
σφορά: Ελληνική. 

Ελάχιστη απαιτούμενη χρονική διάρκεια ισχύος της 
προσφοράς: Εκατόν ογδόντα (180) ημερολογιακές ημέ¬ 
ρες από την επόμενη της καταληκτικής ημερομηνίας 
κατάθεσης προσφορών. Προσφορές που αναφέρουν 
χρόνο ισχύος μικρότερο των εκατόν ογδόντα (180) ημε¬ 
ρολογιακών ημερών θα απορρίπτονται ως απαράδεκτες. 

Δε γίνονται δεκτές αντιπροσφορές, εναλλακτικές 
προσφορές για το σύνολο ή μέρος του προκηρυσσό- 
μενου με την παρούσα έργου καθώς και προσφορές για 
μέρος του προκηρυσσόμενου με την παρούσα έργου. 

Αθήνα, 25 Ιουνίου 2015 

Ο ΥΠΟΥΡΓΟΣ 

ΠΑΝΑΓΙΩΤΗΣ ΛΑΦΑΖΑΝΗΣ 

